./data/phi0474/phi035/phi0474.phi035.perseus-lat2.xml
M. Tullius Cicero
sed tamen haec summa est conclusionis meae: quoniam scelere a te liberati sunt, ab eodem amplissimis praemiis dignissimos iudicatos  itaque iam retexo orationem meam  scribam ad illos ut, si qui forte, quod a te mihi obiectum est, quaerent sitne verum, ne cui negent  etenim vereor ne aut celatum me illis ipsis non honestum aut invitatum refugisse mihi sit turpissimum  quae enim res umquam, pro sancte Iuppiter! non modo in hac urbe sed in omnibus terris est gesta maior; quae gloriosior, quae commendatior hominum memoriae sempiternae? in huius me tu consili societatem tamquam in equum Troianum cum principibus includis?